Fikayo Tomori

Oluwafikayomi Oluwadamilola Tomori (tuntud kui Fikayo Tomori; sündinud 19. detsembril 1997 Calgarys) on Kanadas sündinud Inglismaa jalgpallur, kes mängib kaitsjana Itaalia kõrgliiga klubis AC Milan.

2005. aastal liitus ta Chelsea noorteakadeemiaga. Debüüdi klubi põhimeeskonnas tegi ta 15. mai 2016 hooaja viimases liigamängus Leicester City vastu. Hooaja 2016–17 teises pooles mängis ta laenul Inglismaa esiliiga klubis Brighton & Hove Albion, hooajal 2017–18 Hull Citys ja 2018–19 Derby Countys. 2019. aastal valiti ta Derby County aasta mängijaks.

2019. aastal naasis ta Chelsea meeskonda. 14. septembril 2019 lõi ta mängus Wolverhampton Wanderersi vastu oma esimese värava Chelsea särgis ja ühtlasi esimese Inglismaa kõrgliigas.

2021. aasta jaanuaris läks ta laenule AC Milani.

2016. aastal pidas Tomori kolm mängu Kanada kuni 20-aastate koondises. Seejärel on ta kuulunud Inglismaa noortekoondistesse. 2017. aastal tuli ta Inglismaa kuni 20-aastaste koondisega juunioride maailmameistriks.

Kategooria:Inglismaa jalgpallurid
Kategooria:Chelsea FC mängijad
Kategooria:Brighton & Hove Albion FC jalgpallurid
Kategooria:Hull City AFC jalgpallurid
Kategooria:Derby County FC jalgpallurid
Kategooria:AC Milani mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1997